Erjon Tola

Erjon Tola (født 15. desember 1986 i Tirana) er en alpinist som representerte Albania under OL 2006 i Torino. Han endte sist av dem som fullførte Super-G-rennet, men ble nummer 35 i storslalåmrennet. Med sin deltagelse under lekene i Torino var Tola den første utøveren noensinne til å representere Albania under de olympiske vinterleker. Også i OL 2010 i Vancouver var han Albanias eneste representant. (albansk) Under vinter-OL 2014 i Sotsji var han en av landets to representanter. 

 Biografi 
Tola begynte å stå på ski i en alder av seks år. I 1991 hadde hans far emigrert til Italia og slått seg ned i Cervinia. To år senere hentet han sin familie etter fra Albania. I Cervinia sluttet Tola seg til den lokale skiklubben, og begynte å delta i ungdomsrenn.

Da vintersportsstedet Sestriere, ikke langt fra familiens bosted, var blitt fastsatt som arrangementssted for alpine grener under Vinter-OL 2006, oppstod idéen om Albanias første deltagelse i olympiske vinterleker. Tolas far knyttet kontakter til det albanske skiforbundet. Som sportslig forberedelse deltok Erjon Tola i flere nasjonale ungdomsrenn i Italia såvel som i det italienske mesterskap. Mot slutten av 2006 deltok han i sitt første FIS-renn.

Ved de olympiske lekere gikk han til start i de tre disiplinene Super-G, storslalåm og slalåm. I Super-G kom han sist med mer enn 13 sekunder opp til vinneren, i storslalåm klarte han å legge seks kjørere bak seg og ble nummer 35, mens han i slalåm kjørte ut i første omgang.

Etter sitt olympiske eventyr kjørte han i desember i enda to FIS-renn i Sveits. Deretter deltok han i flere år ikke i noen internasjonale renn. I begynnelsen av 2009 og 2010 kjørte han igjen flere FIS-renn. 

Dermed kunne han kvalifisere seg til de olympiske vinterleker i Vancouver. Igjen som eneste albanske deltager konkurrerte han i de to disiplinene storslalåm og slalåm. I storslalåm endte han på 63.-plass, i slalåm endte han på 48.-plass, sist av de som fullførte. 

 Referanser 

 Eksterne lenker 

 La favola del giovane Erjon Tola tra i paletti della vita e della pista, Artikkel i La Repubblica, 23. februar 2006. (italiensk)

Kategori:Albanske alpinister
Kategori:Deltakere for Albania under Vinter-OL 2006
Kategori:Alpinister under Vinter-OL 2006
Kategori:Deltakere for Albania under Vinter-OL 2010
Kategori:Alpinister under Vinter-OL 2010
Kategori:Deltakere for Albania under Vinter-OL 2014
Kategori:Alpinister under Vinter-OL 2014
Kategori:Deltakere for Albania under Vinter-OL 2018
Kategori:Alpinister under Vinter-OL 2018
Kategori:Personer fra Tirana
Kategori:Fødsler i 1986